AlexejDobrolubov/national_council_slovak_2010 huggingface dataset:
23. schôdza NR SR - 2.deň - B. popoludni
Dátum: 2024-11-27
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

182. Ďakujem pekne všetkým kolegom za reakcie. No skúsim ešte aspoň, čo stihnem. No v prvom rade, že dnes je tá miera neistoty taká, že aj samotné, že prognóza teda príjmov alebo teda to, čo príde samosprávam od MF a od RRZ, je diametrálne odlišná. Čiže ešte aj toto je to, že ťažko robiť rozpočet, keď ešte aj tie štátne organizácie, ktoré majú povedať, koľko to bude, tak nevedia. Ale to je preto, že to je takéto celé rozhasené, hej? To je jedna vec. Druhá vec, taká zaujímavosť. Málokto vie, že ten jeden mesiac vlastne samosprávy nedostali nič, pretože vratky, vratky toho daňového bonusu boli vyššie ako výber, hej? Už len toto je povedané, že takto to byť nemôže, lebo toto nie je stabilita. No a preto tým riešením ja som presvedčený, že je teda zmena daňového mixu, pretože má to dve veci. Jedna vec je, keď je to naviazané povedzme aspoň na tie tri najväčšie dane, tak je to proste stabilné, pretože čím som na viac parametrov naviazaný, tým sú tie výkyvy menšie. To je akoby jeden pohľad. A potom ten druhý pohľad je ten, že veď ale tá daň z príjmu fyzických osôb je parameter aj pre štát, lebo však to ovplyvňuje aj našu konkurencieschopnosť a všetko a teda keď štát povedzme v dobre viere, čo napríklad ja by som podporoval, aby tá daň z príjmu fyzických osôb bola nižšia, menej zdaňujme proste aktivitu, no tak ale tým mojím dobrým chcením ja poškodím obciam, hej? Lebo to automaticky bude znamenať nižší výber. Preto vlastne tie veci sú previazané a preto treba ten daňový mix. A ja som presvedčený, samozrejme, že nie je to že riešenie na všetko, to nie je všeliek, to neexistuje všeliek, ale je to niečo, čo by zabránilo presne tomuto, tejto neistote, tomu chaosu, že zrazu proste sa stane to, že jeden mesiac nepríde samosprávam nič, lebo, hej, lebo tak je to rozkolísané, alebo teda že nevedia ani štátne úhrady vypočítať alebo teda verejné inštitúcie vypočítať, čo ako to bude vyzerať. No ako si potom môže robiť rozpočet ten starosta malej obce, hej, ktorý je tam na to všetko sám a účtovníčka mu príde pomôcť na dve hodiny denne... (Prerušenie vystúpenia časomerom.)
23. schôdza NR SR - 2.deň - B. popoludni
Dátum: 2024-11-27
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

100. Ďakujem pekne za slovo. No ďakujem pekne, kolegynka Remišová, za vystúpenie. No podľa mňa je to úplne jednoduché. No, zajtra ideme rokovať o štátnom rozpočte. O rozpočte, ktorý pre budúci rok od ľudí, firiem, proste všetkých subjektov a ľudí hlavne na Slovensku vyberie päť miliárd navyše oproti stavu v tomto roku. A, bohužiaľ, rozdelené je to, že teda ľudia sa takto majú na tom podieľať a štát niežeby svoje výdavky znižoval, on ich ešte aj navyšuje. A navyšuje ešte aj takto nezmyselne. Tu je to úplne jednoduché. Nemáme na to, to je jedna vec, a druhá vec, teda akože keby to ešte bolo akokoľvek napísané, že dve volebné obdobia odslúžené, proste niečo podobné teda, ako to má aktuálne premiér, tak ešte povedzme sa dá o niečom baviť, hej, keď aj to nie. Ale nie, že štyri roky zo sedemročného obdobia. Veď to sa skôr rovná odmene za odchod, nie odmene za nejakú prácu pre krajinu. Ďakujem pekne.
22. schôdza NR SR - 9.deň - B. popoludni
Dátum: 2024-11-05
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

96. Ďakujem pekne za slovo. No, pán kolega Vašečka, my sme tu skutočne už párkrát debatovali a zjavne budeme aj dneska. No, vláda tu vyrobila jeden nechutný, zlý, toxický balíček, v ktorom po nás chce po každom jednom človeku, aby zaplatil tisíc euro štátu navyše, to je tých 5 mld. navyše príjmov rozpočtu. No a ty, pán kolega, tým občanom, ktorí to budú musieť zaplatiť, to už je schválené, si ako, ako ten recept im dal, že im zakážeme 44 dní pracovať v roku. No, to im už len pomôže, to je jedna vec. A potom ešte druhá vec. No, veď to Tesco je elegantný príklad, veď áno, ono bolo otvorené a bol to výraz slobody, fakt 24 hodín denne. No ale to Tesco v noci nezatvoril žiadny príkaz, žiadny zákaz tuná z tohto pultíka odhlasovaný zákon. To Tesco zastavil normálne, že voľný trh. Ľudia pochopili, že sloboda nie je o jedenástej v noci nakupovať, a obchodníci pochopili, že tým pádom nemá mať otvorené. Normálne nemotajme zákony, zákazy tam, kde to úplne elegantne vyrieši trh. Poviem viacej potom v rozprave. Ďakujem.
22. schôdza NR SR - 8.deň - B. popoludni
Dátum: 2024-11-04
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

10. Ďakujem pekne za slovo, pán predsedajúci. Kolegyňa Natália, veľmi pekne ďakujem za tvoje vystúpenie. Som rád, že si znovu a jasne poukázala na zvýšené náklady pre firmy, a teda aj na byrokraciu s tým spojenú nielen na strane firiem, ale aj na strane športových organizácií. No, ono je to tak, že táto vláda sa správa ku produktívnej časti ekonomiky fakt ako ku dojnej krave. Lenže aj tá, aj tá kravka, aby to mlieko dojila, aby ho poskytovala, tak potrebuje nejaké aspoň trochu znesiteľné podmienky na život. Asi všetci vnímame, že čím lepšie tie podmienky má, tým viac toho mlieka dokáže teda vytvoriť, hej? Rovnako, presne rovnako je to aj, aj s firmami. Proste vy ich potrebujete nielen na zaplatenie tohto poukazu, ale aj na zaplatenie všetkých daní, na to, aby zamestnávali tých ľudí. Ale keď im budete proste hádzať stále ďalšie a ďalšie polená pod nohy, keď ich budete stále viac a viac dojiť, jednoducho tie firmy sú dneska v ohrození. A keď tie firmy skončia, keď budú mať menšiu ekonomickú aktivitu, keď budú zamestnávať menej ľudí, lebo proste ste im vytvorili takýto toxický koktail, tak jednoducho proste nebude tých peňazí ani len toľko, koľko bolo. Proste toto si treba uvedomiť, že ak dnes treba niekoho chrániť, tak normálne treba chrániť tie firmy. Ja viem, že všetci vidíme tých pár bohatých, veľkých, silných firiem, ale na Slovensku sú desaťtisíce firiem, ktoré ledva prežívajú už v dnešných podmienkach. A proste keď zaplatia transakčnú daň, proste všetky zvýšené poplatky, proste drahšie mýto, všetko, budú mať obrovské problémy prežiť, a tým pádom obrovské problémy platiť svojich zamestnancov a obrovské problémy aj platiť aj tento poukaz. Toto si treba uvedomiť. Potrebujete väčšie firmy, silnejšie firmy, schopnejšie firmy, aby ste mali viacej mlieka, nie tie firmy zarezať. Budete mať raz mäso, ale po...(Prerušenie vystúpenia časomerom.)
22. schôdza NR SR - 8.deň - B. popoludni
Dátum: 2024-11-04
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

6. Ďakujem pekne za slovo. Takto, to, že sa hýbať treba, nikto nespochybňuje. Ja som celý život športoval, moje deti vediem k športu, to je úplne celé v poriadku. Len sa teda úplne jednoducho pýtam, prečo štát túto dôležitú úlohu prenesie na firmu a povie, že ty firma to zabezpeč. Veď tá firma a všetci zamestnanci platíme dane, takže keď je toto tak dôležité, tak, samozrejme, štát má mať páky už z tých peňazí, ktorých sme sa my všetci ľudia, firmy museli vzdať, a z toho nech zabezpečuje toto. Je to skutočne veľmi dôležité a treba sa hýbať. A dokonca ja som presvedčený, že to áno, že to vo finále skutočne aj šetrí tie peniaze v zdravotníctve, aj v tom sa vieme zhodnúť. Len ešte raz, prečo to má firma proste zo svojich peňazí mať ako úlohu? Aj tá firma, ktorá sa venuje, ja neviem, výrobe drevených dosiek, hej? Prečo má jej úloha byť starať sa o zdravý rozvoj detí? No, s tou fluktuáciou, viete, to práve je opačne, ak vy to prikážete každému, no tak môžte fluktuovať, lebo všade budete mať ten príspevok. Práve to nechajte ako voľné a tí najlepší zamestnávatelia to poskytnú, lebo na to majú, lebo to vnímajú, že je to ďalší benefit a môže to byť benefit, a práve tam budú tí zamestnanci robiť u efektívnejšieho, rozumnejšieho, kvalitnejšieho zamestnávateľa a aj pre tú ekonomiku takto vygenerujú viacej pridanej hodnoty. To je to, čo som hovoril, že všetkými príkazmi zákonnými vy bojujete proti trhovým silám. A to, že keď menej fungujú trhové konkurenčné sily, tak aj štát má vo finále menej peňazí. Toto je to, to je proste, ja viem, že to je filozofický pohľad na vec, vy to vnímate inak, ale tá realita je tá, že akýkoľvek populistický ľavicový pohľad, ale každý vo finále potrebuje tú produktívnu časť ekonomiky, tých zamestnávateľov, pretože tú hodnotu, najprv ju treba vytvoriť, až potom ju môžete rozdeľovať. Opačne to jednoducho nejde, alebo ak ide, tak len... (Prerušenie vystúpenia časomerom.)
22. schôdza NR SR - 6.deň - A. dopoludnia
Dátum: 2024-10-29
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

22. Ďakujem pekne za slovo. Ďakujem aj kolegovi Lojzovi Hlinovi za vystúpenie. No jednoznačne, takisto aj ja poviem, že určite, samozrejme, je dôležité a tento návrh zákona to aj robí, že hľadá tie medzery vlastne, a teda ich cizeluje, aby teda nedochádzalo k únikom na daniach, správne. Len zároveň je mrzuté trošku, že aj novými zmenami pri dépeháčke sa zavádzajú zase ďalšie a ďalšie veci, kde sa deje opak, kde zase vzniknú rôzne veci. A už, keď teda kolega spomínal to gastro, tak teraz si zoberme, že 5 % bude aplikované na jedlo v gastre, ktoré zjete v prevádzke, hej, 5 %. 19 % bude na nápoje, ktoré tam vypijete. Keď si človek to jedlo objedná a proste bude ho nejaká donáška interná tou reštauráciou, tak to bude za 19 %, donáška tiež za 19 % DPH, ale ak donáška bude nejaká táto externá firma Wolt, Bolt niečo na ten spôsob, tak tam už bude aplikovaná 23-percentná DPH a teraz sa ešte špekuluje, že keď to jedlo bude uvarené zo základných potravín, a teda dovezené, či náhodou tam nebude môcť byť 5-percentná DPH. Že niečo, čo sa dalo vyriešiť úplne jednoducho jednou sadzbou a vôbec by táto debata tu ani nemusela byť, sme vyrobili, vláda vyrobila, a teda bolo schválené niečo, čo zase len spôsobí kopu rôznych možných optimalizácií a keď už nič iné, optimalizácií, tak aspoň rôznych nejasných výkladov, rôznych výkladov. Že toto by sme vnímali, že keď aj tu máme fajn zákon, ktorý cizeluje veci, tak nemali by sme vytvárať takéto veci, ktoré zase fungujú úplne opačne, že fakt to, tá dépeháčka v gastre, bude jedným zásadným problémom. A to by sa dalo pokračovať v ďalších veciach, kde tieto sadzby, ktoré teraz povznikali, zasa bude rôznych veľa problémov a, bohužiaľ, aj optimali... (Prerušenie vystúpenia časomerom.)
22. schôdza NR SR - 3.deň - B. popoludni
Dátum: 2024-10-24
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

71. Ďakujem pekne za slovo. Kolega Ondrej Dostál, ďakujem pekne za tvoje vystúpenie. Začnem úplne od konca. Skutočne problém Slovenska je zásadne rastúce výdavky. Preto jednoducho ten problém treba riešiť presne na strane výdavkov a presne tam treba tú odvahu, čo si hovoril, robiť nepopulárne riešenia, tie výdavky sekať, skutočne toto, toto je cesta, nijak inak to nepôjde. To sa nedá, nedá preplácať tým, že jednoducho ľudia budú platiť stále viac a viac, takto to nefunguje. Zároveň ti ďakujem pekne za dovysvetlenie mojich slov ku európskym pravidlám. Skutočne som nemal na mysli len európske fiškálne pravidlá, ale všetky pravidlá, tak ako ich únia proste má, a teda že dokáže a má tie hlavné finančné páky, presne tak to je, donútiť nás, aby sme jednoducho fungovali v nejakom zmysluplnom rámci európskych demokratických pravidiel. Takže vďakabohu skutočne v tomto prípade za Európsku úniu a za jej schopnosť vymáhať dodržiavanie demokratických pravidiel. A zároveň, áno, spravodajca, no myslím si, že treba byť konštruktívny. Koaličný spravodajca tu dnes nie je, neviem z akýchkoľvek dôvodov, ale veď, samozrejme, proste, keď tá možnosť je, ja tu sedím, tak či tak som chcel vystúpiť, takže v podstate je mi cťou, že môžem robiť spravodajcu, som za to rád, takže len preto to takto je. Ako, áno, ešte jednu vec. Presne si hovoril, že, bohužiaľ, ako sme schopní využívať či už tú grace period, alebo proste ako dokáže si vláda zvýšiť platy aj napriek tomu, že platný je, ústavný zákon to zakazuje, jednoducho, bohužiaľ, to je taká tá slovenská vlastnosť dokázať sa s tými pravidlami "vysporiadať", bodaj by sme takto inovatívni vedeli byť v ekonomike a vôbec teda v inováciách. To by bolo... (Prerušenie vystúpenia časomerom.)
22. schôdza NR SR - 3.deň - B. popoludni
Dátum: 2024-10-24
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

63. Ďakujem pekne za slovo, pán predsedajúci. Kolega Jozef Hajko, ďakujem pekne za tvoje vystúpenie, ďakujem tiež, tiež sa dotknem aspoň jednej veci, že si sa vlastne dotkol aj tých teda či už národných rozpočtových pravidiel, alebo teda európskych výdavkových limitov, no určite áno, absolútny súhlas, hovoril to koniec-koncov aj pán predseda, hovoril si to aj ty, že tie naše národné pravidlá by, samozrejme, vždy by boli lepšie, vedia byť viac ušité na mieru Slovenska, tie všeobecné európske pravidlá jednoducho nedokážu pokrývať rozdiely 27 krajín Európskej únie, samozrejme. Ale, a to je podľa mňa kľúčové, že ale, vďakabohu, aspoň za tú Európu, vďakabohu, aspoň za tie európske pravidlá, lebo keď sa pozriem na premiéra, na našu vládu, jediné, čo dokáže držať vládu v takých nejakých tých ako-tak rozumných mantineloch, tak je tá Európska únia, tak sú to proste tie európske pravidlá a už keď je tak zle, jak je, no vďakabohu aspoň za tie európske pravidlá, lebo furt je lepšie dodržiavať menej vhodné európske pravidlá a Európa má páky, ako nás proste donútiť ich dodržiavať, ako to, že si tu, bohužiaľ, dlhodobo sa zo slovenských pravidiel robí trhací kalendár a dodržiavajú sa minimálne, ak vôbec. Takže ďakujem.
22. schôdza NR SR - 3.deň - B. popoludni
Dátum: 2024-10-24
Poslanec: Viskupič, Marián (SaS)
Druh vystúpenia: Vystúpenie v rozprave

55. Ďakujem pekne za slovo, pán predsedajúci. Kolega Ondro Dostál, ďakujem pekne za tvoju faktickú poznámku, začnem úplne od konca. Áno, je to tak, vláda, samozrejme, evidentne nemala žiadny záujem konsolidovať v prvom roku svojej činnosti, práve naopak, keby to aspoň bolo, že teda pokračuje ďalej. Nie, ona mala záujem plniť teda predvolebné sľuby, ktoré teda, bohužiaľ, znamenali ešte zásadné zhoršenie, hej, zásadnú dekonsolidáciu, takže s tým sa dá len súhlasiť. No, či by si teda bola vláda niečo osvojila, samozrejme, môžeme špekulovať, nikdy sa to nedozvieme. A s najväčšou pravdepodobnosťou asi nie, ale možno sme aspoň mohli mať taký ten dokument, že s čím by sa dalo porovnávať, že realistická verzia podľa vlády, ktorá je úradnícka, ktorá sa nemusela zodpovedať nejakému tomu, že ide obhajovať mandát o dva týždne, o dva mesiace, a teda vlastne s tým, čo teda reálne vzniklo. No, nevadí. Je to už debata, spomenul som to, lebo to vlastne spomenul aj pán predseda rozpočtovej rady, ale nikdy sa vlastne to už nedozvieme. No a či teda ten zákon je dobrý? No, je to zákon, ktorý v podstate desať rokov nebol novelizovaný, tak dokonalý určite nie je a asi sme možno práve takto narazili na jednu z jeho nedokonalostí, to je fakt. A ja musím úprimne povedať, že boli dosť výrazné snahy, aby sa to celé akoby upravilo. A jedna vec je teda, že samotné výdavkové limity, ale prípadne aj ďalšie úpravy aj dlhovej brzdy, prechod na čistý dlh a ďalšie prípadne aj úpravy sankcií, ktoré sa ukázali ako v krízových časoch proste nenaplniteľné akoby. Zároveň tam boli skutočne aj debaty o daňovej brzde, hej, aby aj táto noha vlastne sa stala súčasťou rozpočtovej zodpovednosti. A keby sa to stalo, tak by sme dneska nemohli mať takýto konsolidačný balík. No, ale je to, dá sa to... (Prerušenie vystúpenia časomerom.)
22. schôdza NR SR - 3.deň - B. popoludni
Dátum: 2024-10-24
Poslanec: Viskupič, Marián (SaS)
Druh vystúpenia: Vystúpenie

49. Ďakujem pekne za slovo. Vážený pán predsedajúci, vážený pán predseda rozpočtovej rady, ctené kolegyne, kolegovia, dovoľte mi, dovoľte mi teda prečítať spoločnú správu Výboru Národnej rady Slovenskej republiky pre financie a rozpočet o výsledku prerokovania Správy o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2023, tlač 385a. Správu o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2023 pridelil predseda Národnej rady svojím rozhodnutím č. 485 zo dňa 2. septembra 2024 na prerokovanie výboru pre financie a rozpočet. Správa bola predložená podľa čl. 4 ods. 1 písm. b) ústavného zákona č. 493/2021 Z. z. o rozpočtovej zodpovednosti. Ako gestorský výbor určil výbor pre financie a rozpočet. Výsledok rokovania vo výbore: uvedenú správu prerokoval Výbor Národnej rady pre financie a rozpočet a prijal k nej uznesenie č. 113 zo dňa 6. septembra 2024. Uvedený výbor predloženú správu zároveň vzal na vedomie a odporučil ju Národnej rade Slovenskej republiky takisto vziať na vedomie. Zo strany výboru a ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 121 zo dňa 10. septembra 2024. Zároveň výbor odporučil Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady vysloviť súhlas, aby predseda Rady pre rozpočtovú zodpovednosť Ján Tóth správu uviedol a mohol vystúpiť v rozprave na schôdzi Národnej rady Slovenskej republiky. Návrh uznesenia Národnej rady Slovenskej republiky je prílohou tejto správy. Zároveň ma výbor poveril, aby som teda o tomto informoval plénum. Ďakujem pekne, skončil som. Pán predsedajúci, prosím, otvorte rozpravu, do ktorej sa hlásim ako prvý. Ďakujem pekne.
22. schôdza NR SR - 2.deň - B. popoludni
Dátum: 2024-10-23
Poslanec: Viskupič, Marián (SaS)
Druh vystúpenia: Vystúpenie v rozprave

157. Vážený pán predsedajúci, vážené kolegyne, kolegovia, ja budem takisto veľmi rýchly. Ja normálne pánovi Vážnemu skutočne ešte naložím, lebo to nie je len progresívne riešenie, to je dokonca liberálne a pravicové riešenie. (Povedané s pobavením.) Takže fakt, akože skutočne aj ja chcem jednoznačne pochváliť. Presne toto, toto potrebujeme. Nebudem sa opakovať, ja len pridám vlastne to ďalej, že takéto riešenia som, bohužiaľ, márne hľadal aj v konsolidačnom balíčku. Pretože skutočne popri tých všetkých, áno, že je to zelené, že to pomáha prírode, že to pomáha podnikateľom, toto proste jednoducho pomáha fakt všetkým, pretože už to dokáže to vlastne aj tú ekonomiku zväčšiť, pretože kopu ľudí si povie: Dobre, mal som do desať, môžem do päťdesiat. Zainvestujú ďalej. Niekto to, samozrejme, vyrobí, vygeneruje to nejaký zisk, z toho časť skončí v štáte, zároveň si, presne tak, pomôže ten podnikateľ sám sebe, pretože si bude vyrábať elektrinu, ktorú si zasa dokáže ušetriť, a jednoducho sa trošku dokáže brániť aj tomu, tým ďalším veľkým problémom, ktoré ho, ktoré ho jednoducho čakajú z hľadiska konsolidačného balíčka. Čiže toto, je to drobnosť, samozrejme, toto zo Slovenska neurobí plne konkurencieschopnú krajinu, ale tak ako je to pri hlúpostiach, že sto drobností aj vola zdolá, tak je to aj opačne. To boli aj tie naše kilečká, aj, aj náš program plní pán Vážny a ja mu za to ďakujem. Proste sto drobností tej krajine pomôže. Fakt. Páni, takéto veci, viac, viac, viacej a toto by skutočne pomohlo, pomohlo ekonomike, pomohlo krajine. A asi už teda skončím, lebo aj ja chcem byť kolegiálny. (Povedané s pobavením.) Ešte raz ďakujem. Samozrejme, plne podporíme. Posledná vec, bavili sme sa, že dalo by sa to zlepšiť, keby to išlo do stovky, ale debatovali sme aj na výbore. Chápem aj to, okej, bude to 50 kW a verme, že do roka to bude 100 a podporíme, samozrejme, aj to a radi. Ďakujem pekne za pozornosť.
22. schôdza NR SR - 2.deň - A. dopoludnia
Dátum: 2024-10-23
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

52. Ďakujem pekne za slovo, pán predsedajúci. No, kolega Hlina, ďakujem pekne za tvoje vystúpenie. No, v prvom rade presne, slovom roka je konsolidácia. Potrebujeme šetriť a tu sa teda našlo 20 miliónov, z ktorých jeden milión, to znamená 5 %, sa minie len na správu. Ja potom poviem tiež bližšie vo vystúpení. Jednoducho, to je neefektívne. Áno, dá sa nájsť aj horšie, teraz čo sa pomáha s hypotékami, tak tam to bolo 50 na 50, tam náklady na vytvorenie tej pomoci boli vyššie než na pomoc samotnú. Ale to sú len ďalšie a ďalšie veci, ktoré ukazujú na tú neefektívnosť. Cestovnému ruchu sa zásadne pomohlo tým, že bude 5-percentná DPH, to veľmi pomôže. Ak mu chcete pomôcť ďalej, tak fakt toto stiahnite a namiesto fondu zabezpečte, aby sa stiahla transakčná daň, pretože tak ako nízka DPH bude robiť, aby bola šedá ekonomika nižšia, tak transakčná daň zase len bude robiť všetko pre to, aby tá šedá ekonomika v cestovnom ruchu bola väčšia a tým sa vlastne zneguje aj to dobré, čo sa spravilo. Čiže skutočne, treba tie peniaze reálne šetriť, efektívne využívať a ja poviem bližšie, ako to vyzerá s tou transparentnosťou a efektívnosťou v tomto fonde. Ďakujem pekne ešte raz kolegovi za jeho vystúpenie. (Ruch v sále.)
22. schôdza NR SR - 1.deň - A. popoludni
Dátum: 2024-10-22
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

46. Ďakujem pekne za slovo. No, pani Vaľová, aj vy u mňa strácate glanc, dokonca by som povedal, že sa vraciate ani nieže v nejakej socialistickej vláde, to je úplne že komunistické, to, čo ste vy teraz povedali. Veď, pani Vaľová, nezáviďte takému šikovnému moderátorovi, ktorý dokáže zarobiť štyritisíc euro za večer. Buďte rovnako dobrá ako on, proste buďte rovnako žiadaná na trhu, kľudne zarábajte, jak ste povedali, 100-tisíc euro mesačne, ja si vás budem vážiť a budem vás obdivovať, ako ste dobrá, ako vám to pôjde a plaťte z toho normálne dane, plaťte z toho odvody a takto vlastne svojou šikovnosťou budete pomáhať presne aj tým slabším. Lebo z takého príjmu, ako ste spomenuli, odvediete, no dosť veľa. Takže ja si myslím, že takto by to mohlo byť. No a potom ďalšia vec. Viete, hovoríte, áno, všetci ľudia pracujú. No však pracujú a tak prečo teda pracujú a máme, máme tie mzdy najnižšie? No pretože sme skutočne tou montovňou. A vy keď budete vyháňať všetkých šikovných ľudí, tak ňou aj zostaneme. Takže odpoveď je neškodiť, neškodiť podnikateľom a vytvárať prostredie také, aby sem chodili ďalší a aby sa bili o tých zamestnancov akoby ešte viacej. Ďakujem pekne.
19. schôdza NR SR - 14.deň - A. dopoludnia
Dátum: 2024-10-03
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

150. Ďakujem pekne za slovo, pán predsedajúci. Kolega Alojz Hlina, ďakujem pekne za tvoje vystúpenie. Áno, presne takto vie vyzerať klientelistický zákon. O kartách si hovoril, ja budem pokračovať. Tento zákon donúti 200-tisíc živnostníkov otvoriť si nové podnikateľské účty. No po desať euro sú to dva milióny mesačne, 24 mil. ročne. Kde skončia? V bankách, ale hlavne je to náklad tých živnostníkov, náklad, ktorý dnes nemali. Mali byť aj platobné terminály, pretože tento zákon pod hrozbou pokuty nútil každého jedného obchodníka, aby umožňoval bezhotovostné platenie, to bola ďalšia klientelistická vsuvka. Tú sa nám našťastie podarilo po našom tlaku zabezpečiť, aby to odišlo zo zákona, takže toto tam našťastie nebude. Ale pozrime sa, ako vyzerá tá transakčná daň. Je v Maďarsku, len v Maďarsku a potom ešte Latinská Amerika, taká Venezuela. Rokmi sa v Maďarsku nezvyšuje výnos z tejto dane, i keď rokmi postupne zvyšujú sadzbu, a zároveň bola zásadná inflácia, a teda ako množstvo peňazí aj v maďarskej ekonomike je väčšie. Jednoducho ono sa to fakt obchádza proste a navyše je to jednoducho fakt celé zle, takže toto som len chcel povedať. Fakt, kolegovia z vládnej koalície, ešte stále máte možnosť si to rozmyslieť, stále máte možnosť zísť z kratšej cesty, stále máte možnosť výrazne uľaviť ekonomike a neprijať jeden klientelistický zákon, ktorý pomôže teda len bankám a poškodí každému inému. Ďakujem pekne.